Document ID: 32009D0559

SKLEP Atalanta/6/2009 POLITIČNEGA IN VARNOSTNEGA ODBORA
z dne 22. julija 2009
o imenovanju poveljnika sil Evropske unije v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
(2009/559/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega pododstavka člena 25 Pogodbe,
ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta) in zlasti člena 6(1) Skupnega ukrepa,
ob upoštevanju naslednjega:
(1)
Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika sil EU.
(2)
PVO je 17. marca 2009 sprejel Sklep Atalanta/1/2009 (2), da se za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo imenuje kapitan (mornarice) Juan GARAT CARAMÉ.
(3)
Poveljnik operacije EU je priporočil imenovanje kontraadmirala Petra BINDTA za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
(4)
Vojaški odbor EU je podprl to priporočilo.
(5)
V skladu s členom 6 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo -
SKLENIL:
Člen 1
Kontra admiral Peter BINDT je imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
Člen 2
Ta sklep začne učinkovati 13. avgusta 2009.
V Bruslju, 22. julij 2009

Labels: 11
5
10
20
8
12
18